gu id en en es fy en en en en en en it en en en en nl en pt ja en en en en gu gu de en gu gu gu gu gu gu gu gu gu gu gu gu gu gu gu en gu en gu en gu en gu en gu en en gu gu gu gu gu en en gu gu gu gu gu en en en en en en
જંપસૂટ આપશે...સ્ટાઈલિશ લૂક - Sandesh
August 22, 2018 | 12:34 am IST
ફેશન ફંડા । મેધા પંડયા-ભટ્ટ
ફેશન અને ટ્રેન્ડમાં ઘણાબધા આઉટફીટ હોય છે પણ શું તેને આંખ બંધ કરીને સ્વીકારી લેવા જોઇએ. ના, કારણકે આજની જનરેશનને ફેશન કેવી અને કઇ રીતે કરવી તેનો ખ્યાલ છે. હવે તો ફેશન સિઝનલ બની ગઇ છે. જે સિઝન હોય તેમાં કમ્ફર્ટેબલ હોય તેવા આઉટફીટ યુવતીઓ પહેરવાનું વધારે પસંદ કરે છે. તેમાં પણ ચોમાસામાં હવે યુવતીઓ અન્ય આઉટફીટની સાથે શોર્ટ જંપસૂટ પહેરવાનું વધારે પસંદ કરે છે. જેને નવા નામ રુમ્પર તરીકે પણ ઓળખવામાં આવે છે. જંપસૂટ યુવતીઓનું હંમેશાથી પસંદગીનું આઉટફીટ રહ્યું છે. તેને પસંદ કરતા પહેલાં તેના માટેની કેટલીક બાબતોને પણ ખાસ જાણવી જરૂરી છે. જંપસૂટની પસંદગી કરતી વખતે ત્રણ બાબતોનું ખાસ ધ્યાન રાખવું ખૂબ જ જરૂરી છે. તેમાં કેવા પ્રકારના ફંક્શનમાં તેને પહેરીને જવાના છો, કેવી ઋતુમાં પહેરી રહ્યા છો અને ત્રીજું અને ખાસ અગત્યનું કે તમારા શરીરનો આકાર કેવો છે. તે ઉપરાંત કેટલીક અન્ય બાબતોનું પણ ધ્યાન રાખીને તમે જંપસૂટ પહેરીને પોતાને ફેશનેબલ દેખાડી શકો છો.
જંપસૂટના માધ્યમથી શરીરના સૌથી સ્લિવ ભાગને દેખાડવાનો પ્રયત્ન કરો. તેનાથી તમે વધારે સુંદર દેખાશો. જો તમારા પગ પાતળા હોય અને કમર પહોળી હોય તો કમરના ભાગથી ખુલ્લું હોય અને પગના ભાગથી ફિટિંગવાળું હોય એવા પ્રકારના જંપસૂટની પસંદગી કરો. જો તમે દેખાવમાં સ્થૂળ હો અને કમર અને પગના ભાગથી જાડા હો તો લૂઝ હોય તેવા જંપસૂટ પર પસંદગી ઉતારો. ફિગરને અનુરૂપ જંપસૂટની પસંદગી કરવી તમને વધારે આકર્ષક બનાવશે.
તમે ઇચ્છતા હો કે જંપસૂટ પહેરીને તમારું ફિગર વધારે આકર્ષક લાગે તો એવા જંપસૂટની પસંદગી કરો જે તમારી કમરના ભાગને આકર્ષક બનાવી શકે. તેના માટે તમે બે પ્રકારના જંપસૂટ પર પસંદગી ઉતારી શકો છો. પહેલું જેમાં કમરના ભાગમાં ઇલાસ્ટિક લગાવવામાં આવી હોય અને બીજું બેલ્ટ હોય. તમારું શરીર સ્થૂળ હોય તો તમે લૂઝ બેલ્ટવાળા જંપસૂટ પણ પસંદ કરી શકો છો. તેનાથી શરીરને આકર્ષક લુક મળી રહેશે.
જંપસૂટની સાથે બ્લેઝર – સ્રાગ
તમે જો પહેલી વાર જંપસૂટ પહેરતા હો અને તમને કમ્ફર્ટેબલ ન લાગતું હોય તો તમે તેની સાથે બ્લેઝર પહેરી શકો છો. જંપસૂટની સાથે બ્લેઝર પહેરીને તમે કમ્ફર્ટ ફિલ કરી શકશો અને સાથે એક અલગ જ આકર્ષક લુક મેળવી શકશો. જંપસૂટની સાથે બ્લેઝર પહેરતી વખતે પણ તેની પસંદગી પર ખાસ ધ્યાન રાખવું પડે છે. જો તમે કોઇ નાઇટ પાર્ટીમાં જવાના હો અને જંપસૂટની સાથે બ્લેઝર પહેરવાની ઇચ્છા હોય તો થોડું સિમર ટાઇપનું શાઇનિંગવાળું બ્લેઝર પહેરવાનું પસંદ કરી શકો છો. જો ઓફિસ વર્ક માટે બ્લેઝર પહેરવું હોય તો તે લાઇટ કલર અથવા ડાર્ક પ્લેઇન કલરનું પસંદ કરો. જો ફ્રેન્ડ્સ સાથે ફરવા જવાનું હોય તો બ્લેઝરના બદલે તમે સ્રાગ પર પસંદગી ઊતારી શકો છો.
જંસપૂટનો લુક બદલવા માટે બેલ્ટ સૌથી ઉપયોગી ગણાય છે. જો તમારું શરીર અને વજન વધારે હોય તો તમે પહોળો બેલ્ટ પહેરી શકો છો. પહોળો બેલ્ટ પહેરવાથી તમારી કમરનો ભાગ પાતળો દેખાશે. જો તમારું શરીર પાતળું હોય તો જંપસૂટની સાથે પહેરવા માટે પાતળો બેલ્ટ જ પહેરો. પહોળો બેલ્ટ પહેરવાથી તમે વધારે નાના લાગશો. યોગ્ય ફિટિંગવાળા જંપસૂટ પહેર્યા પછી તેની સાથે મેચિંગ જ્વેલરી પહેરીને એલિગન્ટ લુક મેળવી શકાય છે.
જંપસૂટમાં અલગ અલગ પ્રકારની નેકલાઇન ખૂબ ડિમાન્ડમાં છે. જેમાં વી ડીપ નેક, રાઉન્ડ નેક, ઓફ શોલ્ડર, હાઇનેક અને વનશોલ્ડર સ્લીટ સ્લિવ, કોર્ડ હોલ્ટર ખૂબ જ પ્રચલિત છે. જેમાં રફલ સ્ટાઇલનો ઉપયોગ નેક અને કમરના ભાગમાં કરવામાં આવે છે. તે સિવાય વાઇડ સ્લિવ, લોન્ગ અને શોર્ટ ફ્રિલ સ્લિવ, સ્લિવલેસ જંપસૂટ પર વધારે પસંદગી ઉતારવામાં આવે છે. ઓફ શોલ્ડર વાઇડ લેગ શોર્ટ સ્લિવ અને વ્રેપ જંપસૂટ પણ વધારે એટ્રેક્ટિવ લુક આપે છે. વ્રેપ જંપસૂટ તમે ઓફિસમાં પણ પહેરી શકો છો. તે સિવાય પ્લેઇન કલરમાં બ્લેક, બ્લ્યૂ અને રેડ વધારે ડિમાન્ડમાં છે. ફ્લોરલ પ્રિન્ટ ચોમાસામાં લોકો વધારે પહેરવાનું પસંદ કરે છે.
નીચે આપેલી લીંક પર ક્લિક કરીને જોડાઓ સંદેશ ન્યૂઝ સાથે.
તમે અમને ફેસબુક, ટ્વીટર, ઇન્સ્ટાગ્રામ અને યુ ટ્યુબ પર પણ લાઇક અને ફોલો કરી શકો છો.
લેટેસ્ટ ન્યૂઝ અપડેટ્સ તમારા ફોન પર સૌથી પહેલા મેળવવા માટે આજે જ ડાઉનલોડ કરો Sandeshની નવી મોબાઇલ એપ્લિકેશન
11000 ફૂટની ઊંચાઇ પર કેદારનાથના પહાડ પર થયો ચમત્કાર!, લોકો અચંબામાં
પાકિસ્તાનનાં સપોર્ટને લઇને ‘કિંગ કોહલી’એ આપી આવી પ્રતિક્રિયા, તમે પણ થઈ જશો ખુશ
ઇંગ્લેન્ડે રોક્યો ભારતનો વિજયરથ, દિલધડક મેચમાં 31 રને ‘વિરાટ બ્રિગેડ’ની હાર
જાણો…ભારતની હારથી કોને ફાયદો કોને નુકસાન? પોઇન્ટ ટેબલની આ છે તસવીર
અંબાલાલ પટેલની મોટી આગાહી, ગુજરાતમાં હવે પછી ભારેથી અતિભારે વરસાદ ક્યારે પડશે
બોલિવૂડ છોડવા પર ટ્રોલ થઈ જાયરા વસીમ, મીમ્સ શેર કરી યુઝર્સે આપ્યા રિએક્શન
બોલિવૂડની બોલ્ડ અને ગ્લેમરસ એક્ટ્રેસ રાધિકા આપ્ટે કહ્યું- હું એક જ સમયે ઘણા લોકો સાથે…
એરપોર્ટ પર દેખાયો અનન્યાનો અનોખો અંદાજ, જોઇ તમારું દિલ પણ થઇ જશે ખુશ
મેનેજરને ફીડરથી દૂધ પીવડાઇ રહી છે કેટરીના કૈફ, તસવીરો આવી સામે
યુવરાજની રિટાયરમેન્ટ પાર્ટીમાં સ્ટાર્સનો જમાવડો, નીતા અંબાણી સહિત આ લોકો પહોંચ્યા
રથયાત્રા પર્વ સાથે જોડાયેલી રોચક વાતો, જાણો શાસ્ત્રીજી પાસેથી, Video
દર્શન કરીશું મેશ્વો નદીના કિનારે વસેલ જગપ્રસિદ્ધ શામળાજી મંદિરના, Video
કુંભ રાશિએ તબિયત સાચવવી, કેવો રહેશે તમારો દિવસ જાણો, Video
Video: સલમાન ખાને આપ્યું પાણી તો વિફર્યા ‘બજરંગી ભાઈજાન’, આપી એવી પ્રતિક્રિયા કે…
હરિયાણવી ડાન્સર સપના ચૌધરીને ડાન્સમાં ટક્કર આપે છે તેની માતા, Video વાયરલ